NORAKSTS

|  |  |
| --- | --- |
| 29.12.2016. | Nr.15/15 |

**ZEMES NOMAS TERMIŅA NOTEIKŠANA ZEMESGABALAM PILSSALAS IELĀ 2A, JELGAVĀ**

(ziņo I.Škutāne)

 **Atklāti balsojot: PAR – 13** (A.Rāviņš, I.Jakovels, S.Stoļarovs, V.Grigorjevs, J.Bacāns, V.Ļevčenoks, R.Vectirāne, M.Buškevics, A.Garančs, D.Olte, A.Rublis, A.Tomašūns, J.Strods), **PRET-** nav, **ATTURAS** – nav,

2016.gada 23.novembrī saņemts SIA „Viktorija B” (reģistrācijas Nr.LV43603036429, juridiskā adrese: Driksas iela 5-2, Jelgava, LV-3001) valdes locekļa Gundara Blūmaņa iesniegums ar lūgumu veikt izmaiņas 2012.gada 11.jūlijā noslēgtā Zemes nomas līgumā Nr.5/41-17 par zemes vienības daļas ar kadastra apzīmējumu 0900 006 0277 8001 Pilssalas ielā 2A, Jelgavā nomu, turpmāk - Līgums un noteikt zemes nomas termiņu trīsdesmit gadus.

 2012.gada 24.maijā Jelgavas pilsētas dome ar lēmumu Nr.8/7 „Konkursa „Par tiesībām nomāt daļu no zemesgabala Pilssalas ielā 2A, Jelgavā un būvēt uz tā sezonas rakstura apkalpes objektu” izsludināšana” zemesgabala nomas termiņu noteikusi divpadsmit gadus.

2012.gada 11.jūlijā Jelgavas pilsētas pašvaldība ar SIA „Viktorija B” noslēdza Līgumu par zemesgabala 4080 m2 platībā, kas ir daļa no zemes vienības ar kadastra apzīmējumu 0900 006 0277 Pilssalas ielā 2A, Jelgavā, nomu sezonas rakstura apkalpes objekta būvniecībai. Līgums noslēgts uz laiku līdz 2024.gada 10.jūlijam.

Ēka „Tējas namiņš” Pilssalas ielā 2A, Jelgavā 2014.gada 20.oktobrī reģistrēta Jelgavas tiesas Zemesgrāmatu nodaļā uz SIA „Viktorija B” vārda.

Zemes vienība Pilssalas ielā 2A, Jelgavā reģistrēta Jelgavas tiesas Zemesgrāmatu nodaļā uz Jelgavas pilsētas pašvaldības vārda (nodalījums Nr.1000 0049 7108).

2013.gada 1.janvāra grozījumi Publiskas personas finanšu līdzekļu un mantas izšķērdēšanas novēršanas likuma 6.1 panta pirmajā daļā nosaka, ka zemes nomas līgumu ir tiesības slēgt uz laiku, kas nav ilgāks par trīsdesmit gadiem.

 Saskaņā ar likuma „Par pašvaldībām” 15.panta pirmās daļas 10.punktu, Publiskas personas finanšu līdzekļu un mantas izšķērdēšanas novēršanas likuma 6.1 panta pirmo daļu un SIA „Viktorija B” 2016.gada 23.novembra iesniegumu,

**JELGAVAS PILSĒTAS DOME NOLEMJ:**

1. Noteikt zemesgabalam Pilssalas ielā 2A, Jelgavā zemes nomas līguma termiņu līdz 2042. gada 10.jūlijam.
2. Zemes lietu komisijas priekšsēdētājam A.Rublim ar SIA „Viktorija B” mēneša laikā noslēgt vienošanos par grozījumiem 2012.gada 11.jūlija Zemes nomas līgumā Nr.5-41/17 par zemesgabala Pilssalas ielā 2A, Jelgavā nomu SIA „Viktorija B”.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

Jelgavā 2016.gada 29.decembrī